Jákup L. Baldvinsson:-Ein lætti og æra at vinna Haldor Holm Cup Tað vóru glaðir og stoltir feðgar, sum blivu avmyndaðir eftir kappingina. Sofus var sera spentur og puffaði og suffaði, men tað gekk, og sonurin vann (Mynd: Sverri Egholm) Haldor Holm Cup í billard varð avgreidd í gjár og í dag, og tað lagaði seg soleiðis, at teir báðir leikararnar við flest eygum skuldu spæla síðsta dystin. Talan bleiv sostatt um eina finalu. Jákup L. Baldvinsson úr Billardfelag Fuglafjarða og Hallur Joensen úr Klaksvíkar Billardfelag spældu ein rimmar dyst, og spenningur var í allan vegin. Undan síðsta dystinum førdi Jákup L. Baldvinsson við 314 eygum, men tað er ikki so øðiligt, tá leikararnir eru so kringir sum hesir báðir. Tað vísti seg eisini til at blíva ein sannur gysari. Men endin bleiv, at fuglfirðingurin vann samanlagt. Hallur Joensen, sum sannuliga dugur annað enn at spæla countrytónleik er ein av frægastu billardleikarunum í landinum, og tað prógvaði hann eisini, við at vinna síðsta dystin við 844 eygum, móti teimum 574 eygunum hjá Jákupi. Sostatt var munurin 270 eygu. Og tá Jákup var 314 eygu frammanfyri frammanundan hevði úrslitið við sær, at Jákup vann Haldor Holm Cup 2016. Hetta er fyrsta ferðin at Jákup hevur vunnið søguligu kappingina, og tað vísir seg faktiskt, at tað var fyrsta ferðin síðan kappingin byrjaði í 1989, at ein leikari sum ikki umboðar felag í Havnini ella í Klakvsík vinnur kappingina. Eisini er tað fyrsta ferðin síðan 2006, at ein leikari úr Klaksvík vann.